Joseph Fritsch

Dr **Joseph Fritsch** (* 28. Mai 1998 z’ Quimper, Britànnia) ìsch a elsassischer Welofààhrer, wo mìt’m Handbike fààhrt. Ar ìsch ànna 2023 Waltmaischter un ànna 2024 Paralympicssiiger worra.

## sii Laawa un Kàrriar
Dr Joseph Fritsch ìsch ànna 1998 ìn Britànnia uff d’ Walt kumma un ìsch vun’ra elsassischa Fàmìlià üss Schwaighüüsa bii Thànn (Owwerelsàss) àdoptiart worra, wu-n-’r 8 Moneeta àlt gsìì ìsch. Waaga siinera Narvaroohrfaahlbìldung *(Spina bifida)* kààt’r uff da Baina nìt geh. Siina Pflaagamüatter ìsch Hewàmm. Ìn’ma Interview ànna 2024 hàt’r gsajt, àss’r siina liibliga Müatter nìt wìll z’ruckfìnda. Ar hàt àui gsajt, àss’r unt’r dr Behìnderung „nia g’lìtta hàt“, un àss’r ìn d’ „normààla“ Schüala gànga-n-ìsch. Ìn siina Àuiga ìsch sogààr siina Fahlbìldung a Vergìnschtigung, fìr sìch aifàcher beweega un Schport triiwa, dänn’r wììgt laichter àls àndra Litt un hàt schtärkera Muschkel àm owwera Käärwertail. Schuu-n-àls Kìnd hàt’r zamma mìt siina Frìnda Füassbàll, Hàndbàll un Basketbàll ohna Rollschtüahl g’schpììlt. Mìt 7 Joohra hàt’r ìm Verain AS Fauteuil z’ Mìlhüüsa fànga-n-àà Handbike fààhra. Ar hàt mìttlerwiil a Hüufa àndra Schportàrta prowiart, àwwer hàt änder Weloschport g’wählt, dänn’s hàt em „Üssdüür“ un „G’schwìndikait“ gebrocht.

Schuu mìt 12 Joohra hàt dr Fritsch àn öiropäischa Wättb’warwer mìtg’màcht. Mìt 15 Joohra hàt’r zem äärschta Mol àn da Paracycling-Schtroossawaltmaischterschàfta mìtg’màcht un ìsch doo ainer vu da jìngschta Tailnammer gsìì. Zitter 2015 wìrd’r vum Elsasser Patrick Moyses un vum Ralf Lindschulten üss Hannover trääniart. Ànna 2016 ìsch’r frànzeescher Maischter ìn dr Kàtegorii HS4 worra — d’rbii hàt’r dr Mathieu Bosredon g’schlààga. Ànna 2022 ìsch’r nochamol frànzeescher Maischter ìn dr MH4-Schtroossaränna worra un hàt ìn dr Zittfààhra d’ Sìlwermedààlia bikumma.

Bii da Paracycling-Schtroossa-n-öiropàmaischterschàfta ìn Nììdereeschtriich ànna 2021 un 2022 hàt’r jewills d’ Guldmedààlia vu dr Schtroossaränna ìn Klàssa MH4 g’wunna. Ìm Septamber 2022 hàt’r d’ Handbike-Ränna vum Berliin-Màrathoon g’wunna (1:04:32). Bii da Waltmaischterschàfta ìn Kànàdà ànna 2022 ìsch’r Viarter ìn dr Schtroossaränna un Zeehnter ìn dr Zittfààhra worra. Ìm Àuigscht 2023 hàt dr Fritsch bii da Schtroossawaltmaischterschàfta z’ Glasgow zamma mìt’m Johan Quaile un em Florian Jouanny d’ Guldmedààlia vum Handbiker-Schtàffel Klàssa MH1–4 g’wunna. Ar hàt àui d’ Bronzamedààlia ìn dr Zittfààhra vu dr Klàssa MH4 bikumma. A pààr Taaga schpeeter hàt’r zamma mìt’m Quaile un dr Anaïs Vincent ìn dr saalwa Ränna bii da Paracycling-Schtroosa-n-öiropàmaischterschàfta z’ Rotterdam d’ Guldmedààlia bikumma. Üsserdam hàt’r doo d’ Sìlwermedààlia vu dr Schtroossaränna MH4 g’wunna.

Àm And Jüüni 2024 ìsch bekànnt worra, àss dr Fritsch ìn dr Kàtegorii MH4 bii da Paralìmpischa Schpììler z’ Pàriis ìm Septamber àn dr Handbike-Schtroossaränna un dr Zittfààhra wurd mìtmàcha. Ar ìsch bii da sììwa Elsasser gsìì, wo àn da Paralympics mìtg’màcht hann. Fìr siina Vorberaitung unterschtìtza hàt d’ Schwaighüüser Unioon fìr Kültüür un Schport (USCS) a Ränna orgànisiart, wun ìwwer 200 Litt dràà mìtg’màcht hann. Domìt hàt dr Verain ìm Fritsch  Öiro g’schpanda. Ìn dr Schtroossaränna àm 5. Septamber hàt’r a Unfàll gaa un hàt müassa hocka loo, àwwer ìn dr Schtàffelränna àm 7. Septamber hàt’r zamma mìt’m Florian Jouanny un em Mathieu Bosredon d’ Guldmedààlia bikumma.
 
Dr Fritsch woohnt jez z’ Schtotza ìm Unt’relsàss un ìsch zitter 2021 kàuifmannischer Ààg’schtällt’r ìm Unternamma Gaz de Barr. Ar hàt friahjer a kàuifmannischer BTS-Àbschluss b’schtànda.

Ànna 2021 hàt d’ Unioon vu da Schportsschurnàlìschta ìn Frànkrììch (UJSF) dr Fritsch uff Plàtz 2 bii da bäschta elsassischa Paraschportler g’lischtet. Üsserdam hann’na àm 21. Jüüni 2021 d’ Laaser vu dr Zittung *[[L'Alsace-Le Pays|L’Alsace]]* àls „Elsasser vu dr Wucha“ g’wählt. Ìm Dezamber vum saalwa Joohr ìsch dr Fritsch ìn dr Dorfschüal vu Schtotza kumma ku siina Àktiwiteet vorschtälla.

## Lìteràtüür ìwwer’na
* 
* 
* 

## Weblìnks
* dr Joseph Fritsch bii *Équipe de France* (frànzeesch)
* dr Joseph Fritsch ìn dr Schportler-Dààtabànk vu France Paralympique (frànzeesch)
* dr Joseph Fritsch ìn dr Schportler-Dààtabànk vu da Paralympics (anglisch)

## Ainzelnoohwiisa